INFLATION 15
దిగివచ్చిన టోకుధరల సూచి ద్రవ్యోల్బణం
న్యూఢిల్లీ, అక్టోబరు 14: టోకుధరల సూచి ఆధారితద్రవ్యోల్బణం సెప్టెంబరులో 3.57శాతంగా నమోద యింది. వార్షికపద్ధతిన సరిపోలిస్తే 3.89శాతంగా ఉంటుందని ఆర్థికవేత్తలు అంచనా వేసారు. వారి అంచనాలను సైతం పటాపంచలు చేస్తూ 3.57శాతంవద్దనే స్థిరపడింది. ఆగస్టునెలలో టోకుధరలసూచి ద్రవ్యోల్బణం 3.74శాతంగా ఉంది. టోకుధరల ఆహారుత్పత్తుల ధరలు గతనెలలో 5.75శాతం పెరి గాయి. ఆగస్టునెలలో 8.23శాతంతో పోలిస్తే కొంత తగ్గినట్లే కనిపిస్తోంది. రిటైల్‌ద్రవ్యోల్బణ గణాంకాల తో పోలిస్తే సమాంతరంగా ఉన్నట్లు కనిపిస్తోంది. సెప్టెంబరులో రిటైల్‌ ద్రవ్యోల్బణం 13నెలల కనిష్టస్థాయి అంటే 4.31శాతానికి తగ్గింది. టోకు ధరల సూచి ద్రవ్యోల్బణం జూలైనెలలో 3.55శాతం కంటే 3.72శాతంగా నమోదయింది. కూరగాయలు ధరలు కొంత ద్రవ్యోల్బణాన్ని పెంచినట్లు కని పిస్తోంది. తదనంతరం ధరలు 11శాతం తగ్గాయి. పప్పుదినుసులపరంగా చూస్తే 23.99శాతంగా ఉంది. అంతకుముందు నెలలో 34.55శాతంగా ఉంది. ఆహారద్రవ్యోల్బణంపరంగా పండ్లు, పాలు విభాగాల్లో కొంత పెరు గుదలఉంది. పండ్ల విభాగంలో 14.10శాతంగా ఉంది. పాలుపరంగాచూస్తే 3.40శాతంనుంచి 3.71 శాతానికి పెరిగింది. ఆహారద్రవ్యోల్బణం దిగివచ్చింది. ఉత్పత్తిరంగ వస్తువులు కొంత పెరిగాయి. ఇంధన ధరలపరంగా సూచి 1.62శాతం నుంచి 5.58శాతానికి పెరిగింది. డీజిల్‌ధరలు 19శాతం పెరిగాయి. గతంలో 12.15శాతం మాత్రమే ఉన్నాయి. ఇక ఉత్పత్తిరంగ వస్తువుల ధరలు కూడా స్వల్పంగా 2.42 నుంచి 2.48శాతానికి పెరిగాయి. కలప, కలపతో చేసిన ఉత్పత్తుల్లోనే ఈ పెరుగుదల ఎక్కువ ఉంది. ఈ విభాగంలో 1.86శాతం నుంచి ద్రవ్యోల్బణం 3.40శాతానికి పెరిగింది. మొత్తం మీద టోకుధరల సూచి ద్రవ్యోల్బణం ఆగస్టునెలతో పోలిస్తే సెప్టెంబరులో కొంత దిగివచ్చిందనే చెప్పాలి.